
Compartimentul Analiză şi Elaborare 

Documente Primar şi Consiliul local
          Nr. 19234/22.12.2022
RAPORT DE SPECIALITATE

la proiectul de hotărâre privind prelungirea duratei Contractului de concesiune aprobat prin Hotararea Consiliului Local nr. 7 din 11.01.2005 (PHCL nr. 108/2022)
La data de 22.12.2022, la Registratura Primăriei comunei Cornetu a fost depusă ─ de către doamna dr. Minu Victoria, medic de familie pe raza comunei Cornetu, judeţul Ilfov ─ cererea prin care solicită prelungirea duratei contractului de concesiune aprobat prin Hotararea Consiliului Local nr. 7 din 11.01.2005
; cererea a fost înregistrată sub nr. 19207/22.12.2022.

În susţinerea cererii pentru prelungirea duratei concesionării spaţiului în care funcţionează CMI Dr. Minu Victoria din incinta Dispensarului Uman din Şos. Alexandriei nr. 873, proprietate privată a comunei Cornetu, judeţul Ilfov, aceasta a depus Avizul nr. 26/11.08.2022 emis de Comisia de prelungire a activităţii medicale peste vârsta de pensionare pentru specialitatea Medicină de familie şi alte specialităţi (prin care a fost avizată prelungirea activităţii peste vârsta de pensionare pentru doamna dr. Minu Victoria până la data de 26.08.2023), precum şi dovada faptului că a formulat o cerere către Casa de asigurări de sănătate Ilfov de prelungire a Contractului / Convenţiei de furnizare de servicii medicale în asistenţă medicală primară nr. 150.
Analizând proiectul de hotărâre al iniţiatorului, cererea depusă şi documentaţia aferentă acesteia, precum şi dispoziţiile legale incidente (HG nr. 884/2004 privind concesionarea unor spații cu destinația de cabinete medicale, cu modificările şi completările ulterioare, Legea nr. 95/2006 privind reforma în domeniul sănătății, republicată, cu modificările şi completările ulterioare, OUG  nr. 57/2019 privind Codul administrativ, cu modificările şi completările ulterioare),  considerăm că este necesară, oportună şi legală aprobarea proiectului de hotărâre, de către Consiliului Local al comunei Cornetu, judeţul Ilfov, în forma prezentată.

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.


� Prelungit ulterior până la data de 31.12.2022.

